Oznámenie Komisie Rade a Európskemu Parlamentu - Preskúmanie určitých obmedzení prístupu v rámci spoločnej politiky rybného hospodárstva (Shetlandská oblasť obmedzeného rybolovu a oblasť obmedzeného lovu platesy) /* KOM/2005/0422 v konečnom znení */





[pic] | KOMISIA EURÓPSKYCH SPOLOČENSTIEV | Brusel, 13.09.2005 KOM(2005) 422 v konečnom znení OZNÁMENIE KOMISIE RADE A EURÓPSKEMU PARLAMENTU Preskúmanie určitých obmedzení prístupu v rámci spoločnej politiky rybného hospodárstva (Shetlandská oblasť obmedzeného rybolovu a oblasť obmedzeného lovu platesy) OZNÁMENIE KOMISIE RADE A EURÓPSKEMU PARLAMENTU Preskúmanie určitých obmedzení prístupu v rámci spoločnej politiky rybného hospodárstva (Shetlandská oblasť obmedzeného rybolovu a oblasť obmedzeného lovu platesy) OBSAH Základné informácie 3 Rozsah preskúmania 3 Shetlandská oblasť obmedzeného rybolovu 3 Oblasť obmedzeného lovu platesy 4 Vyhodnotenie oblastí obmedzeného rybolovu 4 Shetlandská oblasť obmedzeného rybolovu 4 Oblasť obmedzeného lovu platesy 5 Budúcnosť shetlandskej oblasti obmedzeného rybolovu a oblasti obmedzeného lovu platesy 7 Výsledky konzultácií 7 Shetlandská oblasť obmedzeného rybolovu 7 Oblasť obmedzeného lovu platesy 7 Stanovisko Komisie 8 Shetlandská oblasť obmedzeného rybolovu 8 Oblasť obmedzeného lovu platesy 8 ZÁKLADNÉ INFORMÁCIE V článku 19 nariadenia Rady (ES) č. 2371/2002[1] sa vyžaduje vyhodnotenie opodstatnenosti obmedzení prístupu k vodám a zdrojom za pásmom 12 míľ. Podľa článku 19 Komisia mala predložiť svoju správu Parlamentu a Rade do 31. decembra 2003 a návrhy všetkých úprav týchto obmedzení prístupu sa mali predložiť do 31. decembra 2004. Z viacerých dôvodov došlo k oneskoreniu. Jedným z dôvodov boli pracovné záväzky zainteresovaných vedcov, ktoré sťažili zvolanie pracovnej skupiny expertov Vedeckého, technického a hospodárskeho výboru pre rybné hospodárstvo (STECF) na poskytovanie poradenstva pre Komisiu. Pracovná skupina sa nakoniec stretla vo februári a máji 2004. Ďalším dôvodom oneskorenia je, že podľa Komisie by sa pred sformulovaním stanoviska k tejto dôležitej otázke mali uskutočniť podrobné konzultácie s predstaviteľmi odvetvia rybného hospodárstva a s členskými štátmi Rozsah preskúmania Takéto preskúmanie môže mať veľmi veľký rozsah. Na základe rozhovorov s členskými štátmi, ktoré sa uskutočnili v roku 2003, sa z praktických dôvodov rozhodlo prehodnotiť len pravidlá prístupu, ktorých cieľom je obmedziť rybársku činnosť určitých kategórií plavidiel. Neprichádzajú teda do úvahy opatrenia ako sú napr. oblasti na ochranu mláďat alebo oblasti, v ktorých je zakázaný rybolov niektorých druhov (napr. oblasť obmedzeného lovu tresky nórskej alebo oblasti, v ktorých je zakázaný lov šmačekov). Takisto neprichádzajú do úvahy pravidlá prístupu, ktoré boli nedávno prepracované v rámci nariadenia o západných vodách, ako napr. írska oblasť obmedzeného rybolovu. Rozsah preskúmania je preto obmedzený na prehodnotenie shetlandskej oblasti obmedzeného rybolovu a oblasti obmedzeného lovu platesy. Shetlandská oblasť obmedzeného rybolovu Shetlandská oblasť obmedzeného rybolovu bola zriadená 31. júla 1983 článkom 7 nariadenia Rady (EHS) č. 170/83[2] a spravuje sa pomocou systému udeľovania licencií pre „druhy rýb osobitného významu v oblasti ... ktoré sú biologicky citlivé z dôvodu charakteristík ich využívania“. Prostredníctvom systému udeľovania licencií sa obmedzuje prístup k lovu bentických druhov rýb (okrem tresky nórskej a tresky modravej) pre plavidlá s dĺžkou viac ako 26 m medzi kolmicami. V oblasti obmedzeného rybolovu môžu loviť len plavidlá zo Spojeného kráľovstva, Nemecka a Belgicka, pričom počet plavidiel, ktoré môžu loviť zároveň, je obmedzený na 62 v prípade Spojeného kráľovstva, na 52 v prípade Francúzska, na 12 v prípade Nemecka a na 2 v prípade Belgicka. Pri tomto pridelení sa vychádzalo zo záznamov o rybárskej činnosti členského štátu. Článok 7 nariadenia 170/83 obsahoval aj ustanovenie, ktoré umožňovalo rozšírenie uplatňovania systému udeľovania licencií na iné triedy plavidiel v prípade spozorovania zvýšenej rybárskej činnosti výlovu po zriadení oblasti obmedzeného rybolovu. Ustanovenia článku 7 nariadenia 170/83 sa prevzali v nezmenenej podobe ako článok 7 nariadenia 3760/92[3] s výnimkou ustanovenia umožňujúceho rozšírenie licenčného systému na iné triedy plavidiel, ktoré sa odstránilo, a prevzalo sa aj ako článok 18 nariadenia č. 2371/2002. Oblasť obmedzeného lovu platesy Pri love platesovitých rýb v Severnom mori, najmä pri love platesy v pobrežných vodách, vzniká značné množstvo odpadov vrátených späť do mora. Pracovná skupina ICES pre platesovité ryby v Severnom mori prišla vo svojom odporúčaní v roku 1987 k záveru, že pomer odpadov vrátených späť do mora by sa podstatne znížil uzatvorením pobrežných vôd medzi 53° a 57° severnej šírky. Na základe tohto odporúčania zriadila Komisia v roku 1989 oblasť uzatvorenú počas druhého a tretieho štvrťroka pre rybárske plavidlá s navíjacími vlečnými sieťami s výkonom vyšším ako 300 koní alebo 221 kW. Táto oblasť je známa ako oblasť s obmedzeným lovom platesy. V roku 1994 sa obmedzenie rozšírilo na štvrtý štvrťrok a od roku 1995 je táto oblasť pre uvedené plavidlá uzatvorená počas celého roka. Ustanovenia týkajúce sa oblasti obmedzeného lovu platesy sa v súčasnosti nachádzajú v článku 29 nariadenia Rady (ES) 850/98.[4] Vyhodnotenie oblastí obmedzeného rybolovu Pri zriadení oblastí obmedzeného rybolovu neboli vopred stanovené kritériá na posúdenie ich účinnosti, ani kontrolné oblasti, ktoré by mohli slúžiť na porovnanie. Preto nie je možné posúdiť, aká by bola situácia, keby sa oblasti obmedzeného rybolovu neboli zriadili. Z tohto dôvodu mala pracovná skupina ťažkosti s definitívnym posúdením prínosu oblastí obmedzeného rybolovu. Preto sa rozhodli pozorovať vývojové trendy parametrov zásob rýb pred zriadením oblastí obmedzeného rybolovu a po ich zriadení, ako aj v rámci týcho oblastí a mimo nich. Najdôležitejšie závery, ku ktorým prišli, sú uvedené nižšie. Shetlandská oblasť obmedzeného rybolovu V shetlandskej oblasti obmedzeného rybolovu a v priľahlých oblastiach sa loví najmä päť druhov bentických rýb, ktoré sú dôležité z komerčného hľadiska, menovite treska jednoškvrnná, treska obyčajná, treska bezfúza a čert morský. V porovnaní s priľahlými oblasťami možno v oblasti obmedzeného rybolovu pozorovať nepomerne viac dospelých jedincov tresky jednoškvrnnej a tresky bezfúzej, ako aj nepomerne vyššiu koncentráciu tresky jednoškvrnnej a čerta morského. Pracovná skupina nemohla preukázať žiadny pozitívny účinok oblasti obmedzeného rybolovu na tieto zásoby rýb, ktorých počet od zriadenia oblasti v roku 1983 vo všeobecnosti klesal. Takisto sa im nepodarilo nájsť jednoznačný dôkaz o tom, že obmedzenie prístupu účinne obmedzilo rybársku činnosť. Podstatná časť analýzy vychádzala z prístupných roztriedených údajov o plavidlách Spojeného kráľovstva. Činnosť väčších plavidiel Spojeného kráľovstva určených na rybolov pri morskom dne sa v shetlandskej oblasti obmedzeného rybolovu znížila koncom 70. rokov, t. j. pred zriadením oblasti, ako aj tesne po jej zriadení; odvtedy sa pohybuje na relatívne nízkej úrovni. Existujú dôkazy o presune rybárskej činnosti do oblasti v bezprostrednej blízkosti shetlandskej oblasti obmedzeného rybolovu, nebolo však možné prísť k záveru, že táto zmena bola priamym dôsledkom existencie tejto oblasti. Okrem toho pracovná skupina nenašla žiaden dôkaz o žiadostiach o rybolov v rámci oblasti obmedzeného rybolovu zamietnutých zo strany členských štátov s oprávnením na rybolov v rámci systému udeľovania licencií, aspoň nie za posledné roky. V období rokov 1974 a 1995 sa v rámci oblasti obmedzeného rybolovu aj mimo nej zmenila činnosť iných súčastí rybárskej flotily Spojeného kráľovstva. Najmä rybárska činnosť menších plavidiel sa v oblasti obmedzeného rybolovu zvýšila tak, že celková rybárska činnosť Spojeného kráľovstva (meraná podľa dní mimo prístavu) v shetlandskej oblasti obmedzeného rybolovu sa od roku 1974 pohybuje na relatívne stabilnej úrovni. Ročné nakládky týchto menších plavidiel na jednotku (LPUE) sú pri rybolove v shetlandskej oblasti obmedzeného rybolovu stabilne vyššie ako pri rybolove mimo tejto oblasti. Väčšina týchto menších plavidiel pochádza zo Škótska; čo sa však nedá chápať ako prínos oblasti obmedzeného rybolovu pre miestnu rybársku flotilu, a to z dvoch dôvodov. Po prvé, neexistujú dôkazy o tom, že zvýšená činnosť menších plavidiel je dôsledkom zníženej činnosti väčších lodí; zdá sa totiž, že k zvýšeniu činnosti by bolo došlo v každom prípade. Po druhé, neexistujú žiadne zvláštne obmedzenia prístupu pre menšie plavidlá z iných krajín, ktoré majú k dispozícii kvóty pre uvedené zásoby rýb, takže škótske plavidlá sú v prevahe pravdepodobne z čisto geografických dôvodov. To však neznamená že by v prípade uvoľnenia systému udeľovania licencií pre plavidlá s dĺžkou viac ako 26 metrov mohol nastať nárast ich činnosti na úroveň z obdobia pred zriadením oblasti obmedzeného rybolovu, hoci za posledných pár rokov nedošlo k zamietnutiu žiadnej zmarenej žiadosti o licenciu. Z údajov systému monitorovania plavidial (VMS), ktoré zanalyzovala pracovná skupina, vyplýva, že tieto väčšie plavidlá vykazujú vysokú činnosť v kontinentálnom šelfe na okraji oblasti obmedzeného rybolovu a že by v prípade absencie obmedzenia prístupu mohli presunúť svoju činnosť na relatívne bohaté zásobiská rýb okolo Shetlandských ostrovov. Aj keby mnohé z týchto plavidiel nemali k dispozícii kvóty pre kľúčové zásoby rýb, mohol by ich voľný prístup k druhom, na ktoré sa nevzťahujú kvóty, viesť k problémom vedľajších úlovkov a odpadov vrátených späť do mora. Oblasť obmedzeného lovu platesy Na posúdenie účinnosti oblasti obmedzeného lovu platesy sa skúmali tieto parametre: nakládky a rybárska činnosť, odpady vrátené späť do mora, miera rastu a priestorové rozmiestnenie mláďat, ako aj environmentálne parametre ako napr. teplota vody a produktivita. Lov rýb sa značne znížil v oblasti obmedzeného lovu platesy po jej uzatvorení pre vlečné lode s výkonom vyšším než 300 koní. Keď v roku 1989 oblasť obmedzeného lovu platesy bola čiastočne uzatvorená, celková rybárska činnosť (meraná podľa výkonu motora v koňoch) medzinárodných plavidiel s vlečnými sieťami s kĺzavými doskami a s navíjacími vlečnými sieťami poklesla na 69 % úrovne pred zriadením oblasti. Po úplnom uzatvorení rybárska činnosť poklesla na 23 % úrovne pred zriadením oblasti. Avšak rybárska činnosť plavidiel s navíjacími vlečnými sieťami s výkonom nižším ako 300 koní a iných plavidiel (plavidlá s vlečnými sieťami s kĺzavými doskami, plavidlá na lov garnátov) sa v oblasti obmedzeného lovu platesy zvýšila. A mnoho príslušných lodí môže mať motor s výkonom, ktorý je značne vyšší, než je bežný výkon. Rozsah tohto problému sa odhaduje len ťažko, pretože motor sa obvykle dá ľahko nastaviť tak, že sa jeho výkon zníži alebo zvýši. Percentuálny podiel odpadov z platesy vrátených späť do mora (v porovnaní s počtom ulovených rýb) v rámci rybolovu plavidiel s navíjacími vlečnými sieťami sa zvýšil zo 77 % v období rokov 1976 – 1990 na 93 – 96 % v roku 2003. Percentuálny podiel odpadov z platesy vrátených späť do mora v rámci oblasti obmedzeného lovu platesy sa tiež zvýšil, a to z 31 % v období rokov 1976 -1990 na 84 % v roku 2003. Pokiaľ ide o počet aj biomasu, je percentuálny podiel odpadov z platesy vrátených späť do mora pri rybolove s navíjacími vlečnými sieťami s veľkostným rozpätím oka 80 mm vyšší v rámci oblasti ako mimo nej. Jedným z vysvetlení tohto javu by mohlo byť, že miera rastu v oblasti začala klesať okolo roku 1980. Podobnú tendenciu možno pozorovať pri jazyku morskom, čo môže byť dôsledkom zmien podmienok rastu v pobrežných vodách južnovýchodnej oblasti Severného mora. Z nižšej miery rastu v rámci oblasti obmedzeného lovu platesy vyplýva, že platesy boli vracané späť do mora počas dlhšieho obdobia. Pri rybolove so sieťami s veľkostným rozpätím oka 100 mm je percentuálny podiel odpadov vrátených späť do mora nižší v rámci oblasti ako mimo nej, čo sa dá čiastočne vysvetliť menšou veľkosťou rýb, ktoré boli v rámci oblasti ulovené a vrátené späť do mora. Pracovná skupina našla jednoznačné dôkazy o tom, že priestorové rozmiestnenie mláďat platesy sa zmenila natoľko, že sa znížila dôležitosť oblasti obmedzeného lovu platesy. V čase zriadenia oblasti obmedzeného lovu platesy sa našlo 90 % všetkých plates nedosahujúcich lovnú veľkosť v rámci oblasti; vďaka zmenenému priestorovému rozmiestnenu však ich počet poklesol na menej ako 70 %. Zmena priestorového rozmiestnenia bola najviac zreteľná prvej skupine plates, ktorá sa podľa všetkého presunula ďalej od brehu do oblasti hlbšieho mora. Hoci sa zmena priestorového rozmiestnenia tejto skupiny začala okolo roku 1997, najvýraznešie sa prejavovala v rokoch 2000 – 2003. Tento percentuálny podiel sa najdramatickejšie znížil pri platesách veľkosti 15 – 20 cm, ktoré sú najčastejšie vracané späť do mora. Dôležitosť oblasti sa od roku 1995 pre túto veľkostnú triedu prudko znížila. Jednou z možností je, že k zmene rozmiestnenia došlo v dôsledku zvýšenia teploty morskej vody a následného presunu mláďat platesy mimo oblasť. Od 50. rokov sa teplota vody v rámci oblasti a v jej okolí zvýšila o 0,5 – 1 °C s tým, že roky 2000 – 2003 (vrátane) boli mimoriadne teplé, a to najmä počas zimy. Je zrejmé, že oblasť obmedzeného lovu platesy ostáva dôležitou oblasťou liahnutia mláďat platesy, je však menej zrejmé, či sú súčasné opatrenia najúčinnejším prostriedkom zníženia úmrtnosti mláďat, najmä s prihliadnutím na to, že v rámci oblasti, ktorá je uzatvorená len čiastočne, dochádza k vysokému počtu odpadov vrátených späť do mora. Obmedzenia rybárskej činnosti sa vzťahujú len na rybárske plavidlá s navíjacími vlečnými sieťami s výkonom vyšším ako 300 koní, uchovanie zásob rýb však ohrozuje zvýšená rybárska činnosť menších plavidiel tohto typ a plavidiel určených na rybolov pri morskom dne. BUDÚCNOSť SHETLANDSKEJ OBLASTI OBMEDZENÉHO RYBOLOVU A OBLASTI OBMEDZENÉHO LOVU PLATESY Vzhľadom na dôležitosť tejto problematiky Komisia rozhodla, že by sa pred sformulovaním stanoviska k tejto dôležitej otázke mali uskutočniť podrobné konzultácie s predstaviteľmi odvetvia rybného hospodárstva a s členskými štátmi. Podkladový materiál, v ktorom boli uvedené výsledky pracovnej skupiny expertov, sa ako základ pre konzultácie v marci 2005 doručil všetkým zúčastneným stranám vrátane Regionálnej poradnej rady pre Severné more (NSRAC). Výsledky konzultácií Pripomienky k podkladovému materiálu predložili dva členské štáty, a to Spojené kráľovstvo a Nemecko a NSRAC. Shetlandská oblasť obmedzeného rybolovu Spojené kráľovstvo bolo veľmi za zachovanie shetlandskej oblasti obmedzeného rybolovu, keďže sa v správe vedeckej pracovnej skupiny preukázalo, že to je dôležitá oblasť pre tresku jednoškvrnnú, tresku bezfúzu a čerta morského. Spojené kráľovstvo sa domnieva, že akékoľvek zmeny shetlandskej oblasti obmedzeného rybolovu by mali podliehať kvantitatívnemu vyhodnoteniu pravdepodobného účinku ešte pred navrhnutím. Nemecko sa domnieva, že shetlandská oblasť obmedzeného rybolovu by sa mala zachovať ešte aspoň ďalšie tri roky, kým nebudú dostupné lepšie údaje. Podľa NSRAC vyhodnotenie vedeckej pracovnej skupiny uchovania zásob rýb shetlandskej oblasti obmedzeného rybolovu nikam nevedie, ale ako dôležité pásmo pre mláďatá tresky môže byť táto oblasť predmetom dodatočnej ochrany. NSRAC odporučilo, že shetlandská oblasť obmedzeného rybolovu by sa mala zachovať, až kým nebudú podrobnejšie preskúmané jej prínosy pre uchovanie zásob rýb. Je potrebné jasne stanoviť účel oblasti obmedzeného rybolovu a použiť kritéria na stanovenie úspešnosti. Keby sa preukázali jasné prínosy uchovania zásob rýb, v budúcnosti by sa malo uvažovať o zachovaní oblasti obmedzeného rybolovu. Oblasť obmedzeného lovu platesy Spojené kráľovstvo nemalo žiadne pevné stanovisko k budúcnosti oblasti obmedzeného lovu platesy s výnimkou poznámky, že akékoľvek rozhodnutia by sa mali prijímať v súvislosti s budúcim využívaním platesovitých rýb a po odporúčaniach NSRAC. Nemecko bolo veľmi za zachovanie oblasti obmedzeného lovu, prípadne za rozšírenie tejto oblasti ďalej na západ, s cieľom chrániť mláďatá platesy, ktoré sa teraz nachádzajú v tejto oblasti. Nemecko tiež odporúča dôslednejšie presadzovanie 300 k (221 kW) hranice výkonu pre rybárske plavidlá s navíjacími vlečnými sieťami, ktoré lovia v rámci oblasti obmedzeného lovu, a vyhodnotenie vplyvu lovenia pomocou dvoch lodí v tejto oblasti. NSRAC poznamenalo, že v oblasti obmedzeného lovu je dostatok mláďat platesy a že tieto je potrebné chrániť. NSRAC však pripustilo, že je málo dôkazov o efektívnosti oblasti obmedzeného lovu pri rozširovaní týchto oblastí. Tiež sa potvrdilo, že jedným z dôvodov tejto skutočnosti môže byť to, že sa nepodarilo riadne obmedziť výkon motorov rybárskych plavidiel s navíjacími vlečnými sieťami, ktoré majú prístup do oblasti obmedzeného lovu. Odporúčanie NSRAC je, že oblasť obmedzeného lovu je potrebné zachovať, ale mala by sa upravovať na experimentálnom základe. Na tento účel NSRAC navrhuje experimentálne štúdie za úzkej spolupráce medzi vedcami rybného hospodárstva, rybárskeho priemyslu a organizácií starostlivosti o ochranu prírody za účasti Komisie a členských štátov. Avšak stanovisko nemeckého odvetvia je, že súčasný režim prístupu by sa mal udržiavať v nemeckej výhradnej hospodárskej zóne (VHZ), aj keby sa na experimentálnom základe inde zaviedli iné systémy. Stanovisko Komisie Shetlandská oblasť obmedzeného rybolovu Zatiaľčo v prípade oblasti obmedzeného rybolovu platesy je cieľ ochrany jasný, a to ochrana mláďat platesy, ciele ochrany shetlandskej oblasti obmedzeného rybolovu sú ďaleko viac všeobecné. Vedecká pracovná skupina nemohla preukázať žiaden jasný prínos shetlandskej oblasti z hľadiska ochrany obmedzeného rybolovu a NSRAC sa tiež nepodarilo predložiť presvedčivé dôvody o tom, prečo by sa malo k oblasti spadajúcej pod shetlandskú oblasti obmedzeného rybolovu pristupovať prednostnejšie, než k ostatným oblastiam. Napriek tomu NSRAC doporučilo zachovať v shetlandskú oblasť obmedzeného lovu, kým sa uskutočňuje ďalšie vyhodnocovanie jej efektívnosti. Spojené kráľovstvo a nemecké úrady tiež požadovali zachovanie shetlandskej oblasti obmedzeného rybolovu. STECF tiež poukázali na to, že odstránenie shetlandskej oblasti obmedzeného rybolovu by mohlo mať za následok zvýšenie rybárskej činnosti v tejto oblasti. Na základe závažnosti tohto stanoviska Komisia doporučuje zachovať shetlandskú oblasť obmedzeného rybolovu počas ďalšieho trojročného obdobia, kým sa neuskutočnia ďalšie vyhodnotenia. Je potrebné požiadať STECF, aby doporučilo, ako by sa takéto vyhodnotenie mohlo urobiť a či by sa mohlo uvažovať o zmenách režimu prístupu v určitých oblastiach, ktoré by boli podobné ako tie, ktoré sa navrhujú pre oblasť obmedzeného rybolovu platesy. Oblasť obmedzeného lovu platesy Aj keby NSRAC by chcelo upraviť oblasť obmedzeného rybolovu na experimentálnom základe, konzultácie potrebné na stanovenie cieľov oblasti obmedzeného rybolovu, navrhnutie experimentálnych štúdií na vyhodnotenie efektívnosti a na implementáciu nových opatrení by trvali určitý čas. Už prvé námietky nemeckého rybného hospodárstva na akékoľvek zmeny v režime prístupu v ich vodách poukazujú na ťažkosti uplatňovania toho, čo NSRAC chce podniknúť. Preto je Komisia názoru, že návrh na ďalšie štúdium problematiky by sa mal v zásade prijať, ale že existujúcu oblasť obmedzeného rybolovu a príslušné obmedzenia prístupu je potrebné dovtedy zachovať. Je však dôležité, aby sa tieto obmedzenia prístupu riadne uplatňovali, a to prísnou kontrolou výkonu motora s cieľom zabezpečiť, že bude v súlade v povoleným výkonom. Toto by bolo v súlade s odporúčaním NSRAC o využívaní platesy vo všeobecnosti, kde regulácia výkonu motora s cieľom zosúladiť ho s povoleným výkonom by prispela k celkovému zníženiu lovenia rýb, s ktorým sa uvažuje v pláne ozdravenia. Ustanovenia týkajúce sa oblasti obmedzeného lovu platesy sa v súčasnosti nachádzajú v článku 29 nariadenia 850/98 (nariadenie „o technických opatreniach“). Na základe skutočnosti, že sa začal proces konzultácií s perspektívou nahradiť toto nariadenie novým, jednoduchším nariadením, naskytá sa príležitosť na navrhnutie revízií oblasti obmedzeného lovu platesy, ktoré by sa úplne začlenili do plánu ozdravenia platesy ako súčasť tej istej aktivity. [1] Nariadenie Rady (ES) č. 2371/2002 z 20. decembra 2002 o ochrane a trvalo udržateľnom využívaní zdrojov rybného hospodárstva v rámci spoločnej politiky v oblasti rybolovu, Ú. v. ES L 358, 31.12.2002, s. 59 - 80. [2] Nariadenie Rady (EHS) č. 170/83 z 25. januára 1983 o založení systému spoločenstva pre zachovanie a využívanie zdrojov rýb1 Ú. v. ES L 24, 27.1.1983, s. 1 – 13. [3] Nariadenie Rady (EHS) č. 3760/92 z 20. decembra 1992, ktorým sa ustanovuje systém Spoločenstva pre rybolov a akvakultúru, (Ú. v. ES L 389, 31.12.1992, s. 1 – 14. [4] Nariadenie Rady (ES) č. 850/98 z 30. marca 1998 o zachovaní zdrojov rybolovu prostredníctvom technických opatrení na ochranu mláďat morských organizmov, Ú. v. ES L 125, 27.4.1998, s. 1 – 36.